**AIŠKINAMASIS RAŠTAS**

**Dėl Molėtų rajono savivaldybės Čiulėnų seniūnijos Spaskų ir Kemetiškių kaimų teritorijos tarp Labanoro, Rytinės, Pušyno, Kemetiškių gatvių bendrojo plano rengimo ir planavimo tikslų nustatymo**

1. **Parengto tarybos sprendimo projekto tikslai ir uždaviniai:**

Šiuo tarybos sprendimo projektu siūloma pradėti rengti Molėtų rajono savivaldybės Čiulėnų seniūnijos Spaskų ir Kemetiškių kaimų teritorijos tarp Labanoro, Rytinės, Pušyno, Kemetiškių gatvių bendrąjį planą ir nustatyti šio bendrojo plano rengimo tikslus. Bendrojo plano lygmuo – vietovės, rengimo mastelis M:2000. Bendrojo plano rengimą inicijuoja mažoji bendrija „ST Husas“, kurios inciatyvai rengti Molėtų rajono savivaldybės Čiulėnų seniūnijos Spaskų ir Kemetiškių kaimų teritorijos tarp Labanoro, Rytinės, Pušyno, Kemetiškių gatvių bendrąjį planą pritarė Molėtų rajono savivaldybės administracijos direktorius 2023 m. lapkričio 29 d. įsakymu Nr. B6-755 „Dėl pritarimo teritorijų planavimo dokumento rengimo iniciatyvai“.

Su MB „ST Husas“ buvo 2023 m. gruodžio 4 d. buvo pasirašyta teritorijų planavimo proceso iniciavimo sutartis Nr. A26-374. Planuojama teritorija apima Molėtų rajono savivaldybės Čiulėnų seniūnijos Spaskų ir Kemetiškių kaimų teritoriją tarp Labanoro, Rytinės, Pušyno, Kemetiškių gatvių ir yra pavaizduota iniciavimo sutarties 1 priede.

**Molėtų rajono savivaldybės Čiulėnų seniūnijos Spaskų ir Kemetiškių kaimų teritorijos**

**tarp Labanoro, Rytinės, Pušyno, Kemetiškių gatvių bendrojo plano planavimo ribos**



1. **Siūlomos teisinio reguliavimo nuostatos:**

Naujos teisinio reguliavimo nuostatos šiuo tarybos sprendimu nesiūlomos.

1. **Laukiami rezultatai:**

Optimizuota planuojamos teritorijos urbanistinė struktūra, socialinė ir inžinerinė infrastruktūra, numatyta gyvenamųjų teritorijų plėtra; sudarytos sąlygos darniai priemiestinės teritorijos integracijai su Molėtų miestu; sudarytos sąlygos privačioms investicijoms, kuriančioms socialinę ir ekonominę gerovę, tinkamos kokybės gyvenimo sąlygos; derinami fizinių ir juridinių asmenų ar jų grupių bei savivaldybės interesai dėl teritorijos naudojimo ir veiklos plėtojimo teritorijoje sąlygų; sudaromos sąlygos racionaliam žemės naudojimui; nustatomi detaliųjų planų teritorijos naudojimo reglamentai, kadangi vietovės lygmens bendrasis planas rengiamas masteliu M1:2000 (

1. **Lėšų poreikis ir jų šaltiniai:**

Pagal 2023 m. gruodžio 4 d. teritorijų planavimo proceso iniciavimo sutarties Nr. A26-374 3.4 punktą, planvimo inciatorė MB „ST Husas“ finansuos Molėtų rajono savivaldybės Čiulėnų seniūnijos Spaskų ir Kemetiškių kaimų teritorijos tarp Labanoro, Rytinės, Pušyno, Kemetiškių gatvių bendrojo plano rengimą.

1. **Kiti sprendimui priimti reikalingi pagrindimai, skaičiavimai ar paaiškinimai:**

Nėra.